
ΑΠΟΣΠΑΣΜΑ                        

Από το πρακτικό της με αριθ. 24ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 265/2024

Στην Λευκάδα σήμερα  στις 18 του μηνός Ιουνίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 13040/14.6.2024 πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε. αναπληρώνει τον Δήμαρχο και Πρόεδρο της Δ.Ε. Δρ. Ξενοφώντα Ν. Βεργίνη, ο οποίος προσήλθε πριν την συζήτηση του 4ου θέματος Ε.Η.Δ. και αποχώρησε πριν την συζήτηση  του 6ου θέματος της Η.Δ.  

Η κα Μαργέλη Μαρία, αναπληρωματικό μέλος της Δ.Ε. αναπληρώνει επίσης το τακτικό μέλος κ. Αθανάσιο Καραγιάννη, κατά την διάρκεια παρουσίας στη συνεδρίαση του Δημάρχου και Πρόεδρου της Δ.Ε. 

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση επτά (7) θέματα Εκτός Ημερήσιας Διάταξης.

ΘΕΜΑ 6ο: Απόφαση Δ.Ε. για καθορισμό των όρων διακήρυξης δημοπρασίας για τη μίσθωση ακινήτου στη Δ.Κ. Λευκάδας για τις ανάγκες στέγασης  του Παιδικού Σταθμού πόλης Λευκάδας του Δήμου Λευκάδας.
Εισηγήτρια: Σεβαστή Κωνσταντινίδη, Αντιδήμαρχος

Ο λόγος δόθηκε στην Αντιδήμαρχο, κα  Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:
Θέτουμε υπόψη των μελών της Δημοτικής Επιτροπής τα εξής:

1. Τις δ/ξεις του Π.Δ. 270/1981 (ΦΕΚ 77/1981/τευχ. Α’) περί καθορισμού των οργάνων, της διαδικασίας και των όρων διενέργειας δημοπρασιών δι’ εκποίησιν ή εκμίσθωσιν πραγμάτων των δήμων και Κοινοτήτων

2. Τις δ/ξεις του άρθρου 192 Ν. 3463/2006  (Δημοτικός και Κοινοτικός Κώδικας)

3. Την υπαριθμ. 106/2024 απόφαση Δημοτικού Συμβουλίου Δήμου Λευκάδας  για την ανάγκη μίσθωσης ακινήτου για τη στέγαση τμήματος του Παιδικού Σταθμού πόλης Λευκάδας.

Το Γεγονός ότι  Δήμος θα προχωρήσει σε μίσθωση ακινήτου προκειμένου να στεγαστεί το τμήμα του Παιδικού Σταθμού πόλης Λευκάδας με φανερή δημόσια μειοδοτική δημοπρασία, τους  όρους της οποίας καθορίζουν τα μέλη της Δημοτικής  Επιτροπής, σύμφωνα με τις διατάξεις του ΠΔ 270/81 και άρθρο 72 παρ. 1 περ. έ του Ν. 3852/2010.

Κατόπιν των ανωτέρω, 

Εισηγούμαστε

Τον καθορισμό και έγκριση των όρων διακήρυξης  της δημοπρασίας μίσθωσης ως εξής:

-Το προσφερόμενο ακίνητο πρέπει να διαθέτει συνολική επιφάνεια 160-170  τ.μ. ( ισόγειο 120 τ.μ. –υπόγειο 50 τ.μ.)  και να είναι κατάλληλο για την χρήση Παιδικού Σταθμού 

-Να ευρίσκεται εντός των Διοικητικών ορίων της Δημοτικής Κοινότητας Λευκάδας και συγκεκριμένα στο οικοδομικό τετράγωνο που περικλείεται από τις  οδούς Πεφανερωμένης, Φιλοσόφων, Ι. Καποδίστρια της Δ.Κ. Λευκάδας  για την εξυπηρέτηση των αναγκών της περιοχής.

-Να είναι μονοκατοικία ή οριζόντια ιδιοκτησία και να διαθέτει χρήση αύλειου περιφραγμένου χώρου  από εκατόν σαράντα έως εκατόν εξήντα τ.μ.  (140-160 τ.μ.)  εξασφαλίζοντας την ασφαλή πρόσβαση προς τους χώρους παραμονής των νηπίων.

-Να διαθέτει δύο (2) αίθουσες κατάλληλες για τη δημιουργία δύο (2) τμημάτων νηπίων από την ηλικία των 2,5 ετών έως και την προσχολική ηλικία, ξεχωριστό χώρο για τη δημιουργία κουζίνας για την εξυπηρέτηση των παιδιών, τουαλέτα, γραφείο και χώρο υποδοχής.

-Να διαθέτει υπόγειο βοηθητικό χώρο όπου θα βρίσκεται το boilerτου σταθμού και το πλυντήριο.

-Να διαθέτει εύκολη πρόσβαση από πεζούς, οχήματα και ΑΜΕΑ.

-Να διαθέτει ηλεκτρική, υδραυλική εγκατάσταση και σύνδεση με τον αγωγό αποχέτευσης .

-Να διαθέτει κεντρική θέρμανση (αυτόνομη ή επαρκή  για τις ώρες και τον τρόπο λειτουργίας του Σταθμού).

-Το προς μίσθωση ακίνητο πρέπει να πληροί τις ισχύουσες πολεοδομικές διατάξεις σύμφωνα με το Π.Δ. 99/2017 (ΦΕΚ Α 141/28-09-2017).

Τρόπος διενέργειας της δημοπρασίας 

Η δημοπρασία είναι μειοδοτική, φανερή και προφορική, θα διεξαχθεί σε δύο  φάσεις σύμφωνα με τις διατάξεις του Π.Δ. 270/81 (άρθρο 5 παρ. 4 έως 8). Στην πρώτη φάση οι ενδιαφερόμενοι θα καταθέσουν προσφορές ενδιαφέροντος στα γραφεία του Δήμου Λευκάδας / Δ/νση Οικονομικών Υπηρεσία Τμήμα Εσόδων  ή στο πρωτόκολλο του Δήμου Λευκάδας, ενώ στην δεύτερη φάση οι ενδιαφερόμενοι, που θα επιλεγούν από την Επιτροπή, θα διαγωνίζονται προφορικά μειοδοτώντας, σύμφωνα με το άρθρο 1 παρ. 1 του Π.Δ. 270/81 και το Ν. 3463/2006 ενώπιον της Επιτροπής  (τριμελούς) διενέργειας δημοπρασίας.

Α’ ΦΑΣΗ: Διακήρυξη εκδήλωσης ενδιαφέροντος. Οι προσφορές ενδιαφέροντος κατατίθενται στο Δήμο μέσα σε προθεσμία είκοσι ημερών από την επομένη  της δημοσίευσης της διακήρυξης και στη συνέχεια η αρμόδια δημοτική υπηρεσία τις αποστέλλει στην Επιτροπή Εκτίμησης Ακινήτων του άρθρου 7του Π.Δ. 270/81, όπως ισχύει, η οποία με επιτόπια έρευνα, κρίνει περί της καταλληλότητος των προσφερομένων ακινήτων και περί του αν αυτά πληρούν τους όρους της παρούσας διακήρυξης. Η Επιτροπή συντάσσει σχετική έκθεση, εντός δέκα (10) ημερών από της λήψεως των προσφορών. Οι λόγοι αποκλεισμού ενός ακινήτου αιτιολογούνται επαρκώς στην έκθεση. Στην περίπτωση, ειδικά, που θα χρειαστεί να διαμορφωθεί κατάλληλα ο χώρος από τον ιδιοκτήτη, θα καταγραφούν στην έκθεση αναλυτικά οι αναγκαίες προς εκτέλεση συμπληρωματικές εργασίες διαμόρφωσης. Εφόσον, το εν λόγω ακίνητο κατακυρωθεί για την προς στέγαση υπηρεσία, σύμφωνα με τη διαδικασία που αναλύεται κατωτέρω, η Επιτροπή εκτίμησης ακινήτων θα επανελέγξει το ακίνητο μετά το πέρας των εργασιών, συντάσσοντας συμπληρωματική έκθεση με την οποία θα βεβαιώνει την εκτέλεση των εργασιών διαμόρφωσης. Η έκθεση αξιολόγησης, μαζί με τις προσφορές ενδιαφέροντος, αποστέλλονται στο Δήμο, ο οποίος την κοινοποιεί σε κάθε έναν που εκδήλωσε ενδιαφέρον.

Β’ ΦΑΣΗ: Διενέργεια δημοπρασίας. Στη συνέχεια ο Δήμαρχος ορίζει ημέρα και ώρα διεξαγωγής της δημοπρασίας, καλώντας με αποδεικτικό, να λάβουν μέρος σε αυτήν μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της πρώτης φάσης. Κατά τη διενέργεια της δημοπρασίας ενώπιον της επιτροπής διενέργειας δημοπρασίας, συντάσσεται Πρακτικό το οποίο μετά τη λήξη της δημοπρασίας υπογράφεται από τον μειοδότη.

Τρόπος σύνταξης και υποβολής προσφορών:

Οι ενδιαφερόμενοι πρέπει να προσκομίσουν επί ποινή αποκλεισμού, κατά την πρώτη (Α΄) φάση της δημοπρασίας, κυρίως φάκελο ο οποίος θα περιέχει:

Δικαιολογητικά συμμετοχής:

Για κάθε προσφερόμενο ακίνητο (φάση Α΄: Εκδήλωση ενδιαφέροντος) θα προσκομισθούν:

1.  Τίτλος ιδιοκτησίας (επικυρωμένο αντίγραφο συμβολαίου και πιστοποιητικό καταχώρισης στο Κτηματολόγιο ή κτηματολογικό φύλλο) ή κάθε άλλο σχετικό νομιμοποιητικό έγγραφο του ακινήτου και , ειδικά στην περίπτωση που το ακίνητο κτήθηκε από τον ιδιοκτήτη από κληρονομία, υπεύθυνη δήλωση με θεωρημένο το γνήσιο της υπογραφής ότι δεν αμφισβητείται το  κληρονομικό δικαίωμα του/των κληρονόμου/-ων που θα αντικατασταθεί με πιστοποιητικό της αρμόδιας δικαστικής αρχής περί μη αμφισβήτησης του κληρονομικού δικαιώματος κατά τη διενέργεια της δημοπρασίας (Β΄φαση).

2. Αντίγραφο της οικοδομικής άδειας και των τυχόν πολεοδομικών τακτοποιήσεων

3. Πιστοποιητικό Ενεργειακής Απόδοσης.

4. Δελτίο Αστυνομικής Ταυτότητας.

Οι φάκελοι θα παραδοθούν, σφραγισμένοι, οι οποίοι θα γράφουν απ’έξω το/την ονοματεπώνυμο/ επωνυμία του διαγωνιζόμενου, την ημερομηνία διεξαγωγής και τα στοιχεία του αποστολέα.

Τα δικαιολογητικά θα πρέπει:

α)Να αναγράφουν τα ακριβή στοιχεία του εκμισθωτή.

β) Να είναι σαφή και πλήρη.

Οι ενδιαφερόμενοι, των οποίων τα ακίνητα κρίθηκαν κατάλληλα κατά την διαδικασία της Α΄φάσης του διαγωνισμού από την εκτιμητική Επιτροπή καταλληλότητας, θα κληθούν κατά τα ανωτέρω εγγράφως, να προσέλθουν για την συμμετοχή τους στην δημοπρασία για την οικονομική προσφορά ενώπιον της Επιτροπής του διαγωνισμού.

Οι διαγωνιζόμενοι παρίστανται κατά τη δημοπρασία αν είναι φυσικά πρόσωπα αυτοπροσώπως ή με τον νόμιμα εξουσιοδοτημένο εκπρόσωπο τους, για δε τα νομικά πρόσωπα τους όπως ορίζεται κατωτέρω:

-Για τις Ομόρρυθμες και Ετερόρρυθμες Εταιρείες από το νόμιμο ή άλλο εκπρόσωπο της εταιρείας που έχει τις σχετικές εξουσίες όπως ορίζεται στο καταστατικό της και τις τυχόν τροποποιήσεις του.

-Για τις Εταιρείες Περιορισμένης Ευθύνης Ε.Π.Ε. και τις Ιδιωτικές Κεφαλαιουχικές Εταιρείες  Ι.Κ.Ε από το διαχειριστή τους όπως ορίζεται στο καταστατικό και τις τυχόν τροποποιήσεις του.

-Για τις Ανώνυμες Εταιρείες Α.Ε. από το νόμιμο εκπρόσωπο τους, όπως η ιδιότητα και οι σχετικές εξουσίες του αποδεικνύονται από το ΦΕΚ εκπροσώπησης ή από άλλο εκπρόσωπο τους που εξουσιοδοτείται νόμιμα από το Διοικητικό Συμβούλιο για το σκοπό αυτό με πρακτικό του και σχετικό συμβολαιογραφικό πληρεξούσιο.

-Για τα λοιπά νομικά πρόσωπα από το νόμιμο εκπρόσωπο τους, όπως ή ιδιότητα και οι σχετικές εξουσίες του αποδεικνύονται νόμιμα ή από άλλο εκπρόσωπο που εξουσιοδοτείται για το σκοπό αυτό νόμιμα από το αρμόδιο όργανο.

-Εφόσον πρόκειται για νομικό πρόσωπο, υπεύθυνη δήλωση του συμμετέχοντα ότι δεν έχει κινηθεί εναντίον του διαδικασία κήρυξης σε πτώχευση, εκκαθάρισης, αναγκαστικής διαχείρισης, πτωχευτικού συμβιβασμού ή άλλες παρόμοιες διαδικασίες.

-Βεβαίωση της Ταμειακής Υπηρεσίας του Δήμου ότι ο συμμετέχων δεν έχει ληξιπρόθεσμες βεβαιωμένες οφειλές προς τον Δήμο ή αν τυχόν έχει τέτοιες ότι έχει ήδη υπαχθεί σε ρύθμιση και ανταποκρίνεται στις  υποχρεώσεις του ανελλιπώς.

-Υπεύθυνη δήλωση με θεωρημένο το γνήσιο υπογραφής του συμμετέχοντος στη δημοπρασία ότι:

-Έλαβε γνώση των όρων της παρούσας διακήρυξης τους οποίους αποδέχεται πλήρως και ανεπιφύλακτα.

Στη φάση διενέργειας της δημοπρασίας (φάση Β΄) οι συμμετέχοντες θα δηλώνουν την οικονομική προσφορά προφορικά. Οι προσφορές των μειοδοτών αναγράφονται στο Πρακτικό του διαγωνισμού, κατά αύξουσα τιμή προσφοράς, με το ονοματεπώνυμο τους.

1) Δικαίωμα αποζημίωσης

Ο τελευταίος  μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του Δήμου (Δημοτική  Επιτροπή) που έχει την αντίστοιχη αρμοδιότητα ή από τη μη έγκριση της εγκριτικής των πρακτικών δημοπρασίας απόφασης της Δημοτικής Επιτροπής  από την Αποκεντρωμένη Διοίκηση.

2) Σύμβαση

Ο τελευταίος μειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης του διοικητικού οργάνου περί κατακυρώσεως ή εγκρίσεως του αποτελέσματος της δημοπρασίας (Δημοτική  Επιτροπή), να προσέλθει για την σύνταξη και υπογραφή της σύμβασης. Σε περίπτωση απουσίας ή άρνησης του μειοδότη να το παραλάβει θυροκολλείται στην κατοικία αυτού και συντάσσεται έκθεση θυροκόλλησης στην οποία υπογράφουν δύο μάρτυρες.

Ενεργείται δε αναπλειστηριασμός εις βάρος του, ο οποίος ευθύνεται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

3) Διάρκεια μίσθωσης

Η διάρκεια της μίσθωσης ορίζεται μέχρι 31/12/2025 από την ημερομηνία υπογραφής της σύμβασης μίσθωσης.

4) Καταβολή του μισθώματος

Το μίσθωμα θα καταβάλλεται από τον Δήμο ανά τρίμηνο από την υπογραφή της σύμβασης και εντός των δέκα πρώτων εργάσιμων ημερών με την έναρξη κάθε τριμήνου προς τον εκμισθωτή κατόπιν έκδοσης χρηματικού εντάλματος, αφού έχουν προσκομιστεί στην αρμόδια οικονομική υπηρεσία τα προβλεπόμενα από το νόμο δικαιολογητικά.

5) Υποχρεώσεις και Δικαιώματα

Ο μειοδότης υποχρεούται να παραδώσει το μίσθιο την  ημερομηνία υπογραφής της σύμβασης. Σχετικά συντάσσεται πρωτόκολλο παράδοσης-παραλαβής μισθίου και κλειδιών αυτού.

Ο μειοδότης εκμισθωτής δύναται να διατηρεί το μίσθιο ασφαλισμένο κατά σεισμού και πυρός, του Δήμου απαλλασσομένου σε κάθε περίπτωση από την ευθύνη αποζημίωσης του εκμισθωτή για τις τυχόν από αυτές τις αιτίες προξενούμενες ζημιές.

Ο Δήμος-μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλείες, τα όρια αυτού και εν γένει το μίσθιο, σε καλή κατάσταση Το Δήμο βαρύνουν όλες οι δαπάνες για φωτισμό, νερό, καθώς και κάθε άλλη παρόμοια επιβάρυνση, ως επίσης και κάθε δαπάνη κοινοχρήστων ή άλλη τοιαύτη βαρύνουσα το μισθωτή κατά νόμο.

Ο Δήμος ως μισθωτής εις ουδεμία υποχρεούται αποζημίωση προς τον εκμισθωτή για τις από τη συνήθη χρήση φθορές του ακινήτου, ή τις τυχόν εξ οποιουδήποτε τυχαίου ή εξ ανωτέρας βίας γεγονότος βλάβες ή ζημιές κατά τη  διάρκεια της μίσθωσης.

Ο Δήμος κατά τη διάρκεια της μίσθωσης δύναται να προβαίνει με τη σύμφωνη γνώμη του εκμισθωτή σε μεταρρυθμίσεις, προσθήκες και μεταβολές του μισθίου, προκειμένου τούτο να γίνεται κατάλληλο, για το σκοπό που προορίζεται, χωρίς να θιγεί η στατικότητα αυτού. Μετά τη λήξη ή λύση της μίσθωσης, ο Δήμος δικαιούται να αφαιρέσει ότι τοποθέτησε στο μίσθιο, σε κάθε πάντως περίπτωση έχει την υποχρέωση, εφόσον τούτο ζητηθεί από τον εκμισθωτή, να επαναφέρει το μίσθιο στην αρχική του κατάσταση.

Ο μισθωτής μπορεί να προβεί σε λύση της μίσθωσης πριν από τη συμβατική λήξη της χωρίς υποχρέωση αποζημίωσης του εκμισθωτή, εφόσον:

α) Μεταστεγασθεί η στεγασμένη υπηρεσία σε ακίνητο ιδιοκτησίας του.

β) Παραχωρηθεί στη στεγασμένη υπηρεσία η δωρεάν χρήση άλλου κατάλληλου ακινήτου για χρονικό διάστημα τουλάχιστον ίσο με το υπόλοιπο της μίσθωσης.

γ) Καταργηθεί η στεγασμένη υπηρεσία ή υπαχθεί σε άλλη υπηρεσία.

δ) Μεταβληθεί η οργανική σύνθεση της υπηρεσίας κατά τη διάρκεια της μίσθωσης κατά τρόπο τέτοιο που το μισθωμένο ακίνητο να μην καλύπτει τις στεγαστικές της ανάγκες.

ε) Μεταβληθεί η έδρα της στεγασμένης υπηρεσίας.

στ) Εφόσον μεταστεγαστεί η στεγασμένη υπηρεσία προς εξοικονόμηση λειτουργικών δαπανών και προς επίτευξη μισθώματος κατά 50% τουλάχιστον μικρότερου του συνόλου των ήδη επί μέρους καταβαλλόμενων μισθωμάτων.

7)Αναμίσθωση-Υπεκμίσθωση

Σιωπηρή αναμίσθωση ή υπεκμίσθωση του μισθίου από τον μισθωτή απαγορεύεται απολύτως.

8)Δυνατότητα τροποποίησης 

Η τυχόν τροποποίηση της υπογραφόμενης σύμβασης θα αποδεικνύεται αποκλειστικά και μόνο με έγγραφα αποκλειομένου οποιουδήποτε άλλου αποδεικτικού μέσου και αυτού του όρκου. Η τυχόν μη έγκαιρη ενάσκηση υπό του Δήμου οποιουδήποτε δικαιώματος του άπαξ ή κατ’ επανάληψη δεν τεκμαίρει  παραίτηση από το δικαίωμα του.

Για ότι δεν συμπεριλαμβάνεται στην παρούσα διακήρυξη, ισχύουν οι διατάξεις του Π.Δ/ τος 270/1981 «περί καθορισμού των όρων διενέργειας δημοπρασιών δι’εκποίησιν ή εκμίσθωσιν πραγμάτων των Δήμων και Κοινοτήτων» του Ν. 3463/06 και του Ν. 3130/2003 (ΦΕΚ τ. Α΄76).

9) Δημοσίευση Διακήρυξης 

Η διακήρυξη θα δημοσιευθεί με φροντίδα του Δημάρχου τουλάχιστον (10) δέκα ημέρες πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και στο δημοσιότερο μέρος της έδρας του Δήμου. 

10) Επανάληψη της δημοπρασίας

Η δημοπρασία επαναλαμβάνεται οίκοθεν από τον Δήμαρχο εάν δεν παρουσιάσθηκε κατ’αυτήν μειοδότης.

Η δημοπρασία επαναλαμβάνεται κατόπιν αποφάσεως του Δημοτικού Συμβουλίου όταν:

α) το αποτέλεσμα αυτής δεν εγκριθεί από την Δημοτική Επιτροπή ή το Δημοτικό Συμβούλιο ή την αρμόδια Διοικητική Αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

β) μετά την κατακύρωση της δημοπρασίας , ο τελευταίος μειοδότης αρνείται να υπογράψει τα πρακτικά ή τη σύμβαση μίσθωσης. Σε αυτήν την περίπτωση η δημοπρασία επαναλαμβάνεται εις βάρος του τελευταίου μειοδότη. Ελάχιστο όριο προσφοράς ορίζεται το επ’ ονόματι τούτου κατακυρωθέν ποσό το οποίο μπορεί να μειωθεί με απόφαση του Δημοτικού Συμβουλίου.

γ) μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και  δημοσιευομένης πέντε (5) τουλάχιστον ημέρες προ της ημέρας της διενέργειας της δημοπρασίας, διεξάγεται δε συμφώνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

11) Τόπος και χρόνος κατάθεσης προσφορών –Πληροφόρηση ενδιαφερομένων

Οι ενδιαφερόμενοι για το διαγωνισμό δύνανται να εκδηλώσουν ενδιαφέρον εντός προθεσμίας είκοσι (20) ημερών από τη δημοσίευση της διακήρυξης. Οι προσφορές ενδιαφέροντος αποστέλλονται ή κατατίθενται  στα γραφεία του Δήμου Λευκάδας – Γενικό Πρωτόκολλο. .Πληροφορίες για τη δημοπρασία παρέχονται από το τμήμα Εσόδων του Δήμου στο τηλ 2645360563 – e mail : politis@lefkada.gov.gr.

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση μέχρι και την προηγούμενη της καταληκτικής ημερομηνίας.

Βάσει των παραπάνω όρων, να καταρτιστεί η διακήρυξη της δημοπρασίας, η οποία θα δημοσιευτεί από τον Δήμαρχο, σύμφωνα με τα όσα ορίζει το άρθρο 3 του ΠΔ 270/81 και οι διατάξεις του Ν. 3548/07».

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση. 
· τις δ/ξεις  του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18.
· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών.
· την υπ΄αριθ. 303/30971/2-4-24 εγκ. Υπ. Εσωτερικών. 
ΑΠΟΦΑΣΙΖΕΙ ΟΜΟΦΩΝΑ


Τον καθορισμό των όρων διακήρυξης δημοπρασίας για τη μίσθωση ακινήτου στη Δ.Κ. Λευκάδας για τις ανάγκες στέγασης  του Παιδικού Σταθμού πόλης Λευκάδας του Δήμου Λευκάδας, όπως αναλυτικά αναφέρονται στην ανωτέρω εισήγηση.
Η απόφαση αυτή πήρε αύξοντα αριθμό: 265/2024.              
     

      Ο Αντιπρόεδρος 

                          

 Τα Μέλη

    

ΣΠΥΡΙΔΩΝ Π. ΒΕΡΓΙΝΗΣ

